**Ваенны пераварот у Малі 2021 года** — звяржэнне грамадзянскага ўрада Рэспублікі Малі і пераход улады да ваенных.

Перадгісторыя
-------------

Асноўныя артыкулы: **Ваенны пераварот у Малі (2020)** і **Пратэсты ў Малі (2020)**
18 жніўня 2020 года атрады Узброеных сіл Малі зладзілі мяцеж і зрынулі прэзідэнта Ібрагіма Бубакара Кейта. У якасці часовага ўрада створаны Нацыянальны камітэт выратавання народа на чале з палкоўнікам Асімі Гаіта (у верасні яго замяніў Ба Ндау). 18 студзеня 2021 года камітэт абвясціў аб сваім самароспуску, перадаўшы ўладу грамадзянскіх сілам Ба Ндау. Гэта кіраўніцтва краіны з’яўлялася часовым, якое павінна было падрыхтаваць новыя прэзідэнцкія выбары.

Ход падзей
----------

24 мая абвешчаны перастаноўкі ў кабінеце міністраў Малі за подпісамі прэзідэнта і прэм’ер-міністра. Ключавыя пасады засталіся за вайскоўцамі. Аднак улады сфармавалі кабінет не так, як ад іх хацелі ў арміі. У той жа дзень года віцэ-прэзідэнт Асімі Гаіта заявіў аб тым, што прэзідэнт Ба Ндау і прэм’ер-міністр Мактар Уан зняты ім са сваіх пасад, паколькі фарміраванне новага кабінета міністраў і змена міністраў абароны і бяспекі не было ўзгоднена з ім, што супярэчыць дамоўленасцям жнівеньскага перавароту. Ндау і Уан затрыманы ваеннай хунтай і дастаўлены ў ваенны лагер Каці на ўскраіне Бамако. 

26 мая ваенныя абвясцілі каменданцкі час, які дзейнічаў па ўсёй краіне з 20:00 да 06:00. Аэрапорт Бамако і сухапутныя памежныя пераходы былі зачынены.

Наступствы
----------

25 мая былы прэзідэнт Нігерыі Гудлак Джонатан з ЭКОВАС пачаў як пасярэднік спробы дамовіцца з ваеннымі Малі. Пасля затрымання 26 мая Ндау падаў Гаіта заяву аб сваёй адстаўцы.

28 мая Канстытуцыйны суд Малі абвясціў палкоўніка Гаіта часовым прэзідэнтам краіны.

Рэакцыя
-------

Да неадкладнага вызвалення затрыманых заклікалі ААН, Афрыканскі саюз, Эканамічная супольнасць краін Заходняй Афрыкі (ЭКОВАС), ЗША і Вялікабрытаніі ў сумеснай заяве. Генеральны сакратар ААН Антоніу Гутэрыш выказаў «глыбокую занепакоенасць» і заклікаў малійцаў да спакою. Кіраўнік Еўрасавета Шарль Мішэль адзначыў у размове з рэпарцёрамі, што ЕС можа прыняць неабходныя меры супраць малійскіх вайскоўцаў.

Гл. таксама
-----------

* Ваенны пераварот у Малі (2012)

Зноскі
------

1. ↑  Mali : Fermeture des frontières aériennes et terrestres, couvre-feu de 20 h à 6 h du matin | seneweb.com (фр.). *Afrique* (26 мая 2021). Праверана 26 мая 2021.
2. ↑  Військові в Малі закрили кордони і ввели комендантську годину (руск.). *РБК-Украина*. Праверана 26 мая 2021.
3. ↑  Mali’s transitional president resigns while in detention **(нявызн.)**. *AP NEWS* (26 мая 2021). Праверана 26 May 2021.
4. ↑  Конституционный суд Мали объявил полковника Гоиту временным президентом страны

Спасылкі
--------

* ПЕРЕВОРОТ В МАЛИ РЕШИЛИ ДОВЕРНУТЬ ДО КОНЦА // Независимая газета, 25 мая 2021
* UN calls for immediate release of Mali President Bah Ndaw **(нявызн.)**, *BBC News* (25 May 2021).
* Agence France-Presse.  UN mission in Mali calls for immediate release of detained president and PM **(нявызн.)**, *France 24* (24 May 2021).
* *Emmanuel Akinwotu*. Mali: leader of 2020 coup takes power after president’s arrest **(нявызн.)**. Lagos, Nigeria:  The Guardian (25 мая 2021).